A migración entra l'ueste d'os turquemans levó a la fundación en 1055 d'o soldanato selchucida d'Irán. Quan os turquemans s'adrezoron ta Anatolia l'Imperio Bizantín reaccionó pero o selchucida Alp Arslán los esclafó en Menzikert en 1071. Os vencedors yeran de dos tipos, turquemans que buscaban pasturas y gazis u guerrers d'a fe que levaban tiempo vivindo de saqueyar a muga con os cristians. Tanto uns como os atros s'ixemenoron por Anatolia sin estar controlaus por selchucidas u bizantins. Se fazioron os duenyos d'as zonas poco pobladas d'Anatolia central; bella población cristiana fuyó, atrás se convirtioron a o Islam y prenioron a luenga turquica.